cyanic-selkie/wikianc huggingface dataset:
Cree Summer
Äänirooleissa
Cree Summer aloitti näyttelijänuransa 1980-luvulla, ja hänen ainutlaatuinen äänensä herätti ääniroolittajien kiinnostuksen. Summer on esittänyt äänirooleja useissa animaatioissa ja elokuvissa sekä videopeleissä, kuten Final Fantasy X-2:ssa ja Fallout 2:ssa. Ääniroolien lisäksi Summer on esiintynyt 1990-luvulla vierailurooleissa muutamissa televisiosarjoissa. Lisäksi hän on levyttänyt kolme musiikkialbumia vuodesta 1993 alkaen.
Muusikkona
Summer päätyi musiikin pariin 1990-luvun alussa ja toimi aluksi taustalaulajana muutamalla levyllä. Vuonna 1993 hän julkaisi oman albumin yhtyeensä Subject to Change kanssa. Se ei kuitenkaan päässyt maailmanlaajuiseen levitykseen, vaan jäi keräilyharvinaisuudeksi. Summerin yhtye soitti aggressiivista rockin ja soulin yhdistelmää, joka usein keskittyi poliittisiin aiheisiin. Myöhemmin vuonna 1999 hän julkaisi oman sooloalbuminsa Street Faërie, jonka tuotti Lenny Kravitz. Kravitz esiintyi myös samalla levyllä, mutta se ei saavuttanut suurta menestystä.
Elsa Sylvestersson
Elsa Maria Sylvestersson (11. elokuuta 1924 Turku – 9. marraskuuta 1996 Helsinki) oli suomalainen balettitanssija ja koreografi.
Sylvestersson aloitti koreografina 1951. Hänestä tuli Suomen tuon ajan merkittävin ja tuotteliain balettikoreografi. Hän teki koreografioita myös televisioon ja suomalaisten kansantanssien pohjalta.
Sylvestersson toimi myös muun muassa Kuopion balettikoulun johtajana 1960-luvun lopulta lähtien ja oli kehittämässä Kuopio Tanssii ja Soi -tapahtumaa yhdessä Kuopion kaupungin silloisen orkesterinjohtaja Lauri Siimeksen, kaupunginjohtaja Eino Luukkosen ja teatterinjohtaja Aimo Hiltusen kanssa. Lisäksi hän oli monessa kansainvälisessä balettikilpailussa tuomariston jäsenenä.
Kansallisoopperassa Sylvestersson oli ensitanssijatar 1947–1955, balettikoulun johtaja ja balettimestari-koreografi 1969–1972 ja koreografi vuodesta 1972. Hän teki merkittäviä klassisia rooleja ja ansioitui modernin tanssin koreografioiden suunnittelijana.
Sylvestersson palkittiin Pro Finlandia -mitalilla vuonna 1966. Hän kuoli Helsingissä 72-vuotiaana lyhyen sairauden jälkeen vuonna 1996.
Antonín Reicha
pienoiskuva|Antonín Reicha vuonna 1815. Antonín Reicha (saks. Anton Reicha, ransk. Antoine-Joseph Reicha; 26. helmikuuta 1770 Praha – 28. toukokuuta 1836 Pariisi) oli böömiläissyntyinen säveltäjä, huilisti ja musiikkiteoreetikko. Hänestä tuli myöhemmin Ranskan kansalainen.
Vuonna 1818 Reicha nimitettiin professoriksi Pariisin konservatorioon, jossa hänen oppilaitaan olivat muiden muassa Franz Liszt, Hector Berlioz, Charles Gounod ja César Franck.
James Scott (näyttelijä)
James Scott (s. 14. tammikuuta 1979) on englantilainen näyttelijä ja malli.
Scott työskenteli aluksi elokuva-alalla. Työskenneltyään näyttelijänä kunnallisessa teatterissa hän muutti Lontooseen. Siellä hän opiskeli London Academy of Music and Dramatic Artissa (LAMDA).
Scott teki mallin töitä eri vaateyrityksille. Los Angelesiin suuntautuneen työmatkan aikana hän osallistui näyttelijäkurssille Ivana Chubbuckin studiolla Hollywoodissa. Kurssi innoitti häntä muuttamaan Los Angelesiin, jossa hän opiskeli näyttelemistä pari vuotta.
Edna Krabappel
Edna Krabappel oli kuvitteellinen hahmo animaatiosarjassa Simpsonit. Hän on Bart Simpsonin luokanopettaja Springfieldin ala-asteella. Hänen ääninäyttelijänsä oli Marcia Wallace, joka ei näytellyt sarjassa muita hahmoja. Edna Krabappelin ensiesiintyminen oli 1. tuotantokauden toisessa jaksossa ”Nuori nero”.
Simpsonien naispuolisista sivuhahmoista Ednalla on ollut sarjan historian aikana eniten dialogia, kaikista hahmoista 19:nneksi eniten.
Edna opettajana
Edna Krabappel on kyyninen, pääosin työhönsä ja elämäntilanteeseensa kyllästynyt keski-ikäinen nainen, joka opettaa ala-asteen neljättä luokkaa. Hänen intohimonsa opettamiseen on heikentynyt, tosin se ei ole sammunut yhtä täydellisesti kuin Lisan opettajalla neiti Hooverilla. Ednan suurimpana vaivana on ongelmaoppilas Bart Simpson, jonka kepposten kohteeksi hän toisinaan joutuu, ei tosin yhtä usein kuin rehtori Skinner. Simpsonien alkutunnuksen perusteella Edna määrää usein Bartin jälki-istuntoon, jossa tämä joutuu rangaistuksena kopioimaan jotain lausetta kymmeniä kertoja liitutaululle. Ednan luokan oppilaisiin kuuluvat myös pinko Martin Prince, johon Edna suhtautuu toisinaan ylpeydellä ja toisinaan myötähäpeällä, sekä Milhouse Van Houten, Nelson Muntz ja Sherri ja Terri. Kuten neiti Hoover, myös Edna on ketjupolttaja, ja tupakoi jopa oppitunneilla.
Ednan vakiohokema on terävä ja ivallinen naurahdus "Ha!", jota seuraa usein jokin sarkastinen huomautus.
Edna mainitsee olevansa kotoisin jostain muualta kuin Springfieldistä 7. kauden jaksossa ”Lisa, kuvainraastaja”. 17. kauden jakson ”Loppumaton tarina” mukaan Edna tuli Springfieldiin ehkä noin vuosi ennen sarjan nykyhetkeä ja tuolloin vielä idealistisena opettajana uskoi voivansa auttaa Bartia. Edna on erotettu tilapäisesti opettajantyöstään kahdesti, ensin 21. kauden jaksossa ”Ura katkolla” oltuaan humalassa töissä (Bart oli terästänyt salaa hänen kahvinsa) ja toisen kerran 22. kauden jaksossa ”Miehiä menneisyydestä” läimäistyään Bartia. Hän sai kummallakin kerralla työnsä takaisin. Ednaa uhkasi erottaminen myös 8. kauden jaksossa ”Bart – luottohenkilö” kun hänen suhteensa rehtoriin tuli ilmi (ks. jäljempänä), mutta päätös peruttiin. Edna johti opettajien lakkotaistelua 6. kauden jaksossa ”Pennin venyttäjä”. Hänet valittiin vuoden opettajaksi 14. kauden jaksossa ”Se Edna”.
Ednan rakkauselämä
Edna on hyvin romantiikanhaluinen ja yrittää jatkuvasti saada itselleen miestä mitä epätoivoisimmilla konsteilla. Hän yrittää usein vietellä tuntemattomia miehiä estottomalla käytöksellä ja kaksimielisillä puheilla. Edna on ollut joskus naimisissa mutta erosi miehestään, kun tämä karkasi heidän pariterapeuttinsa kanssa. Herra Krabappelia ei ole koskaan nähty sarjassa. Jaksossa ”Loppumaton tarina” Ednan kerrotaan seurustelleen menneisyydessä myös Moen kanssa. 3. kauden jaksossa ”Kirjeystävä” Bart kävi piloillaan hänen kanssaan romanttista kirjeenvaihtoa teeskennellen olevansa Woodrow-niminen mies. Tässä jaksossa Edna totesi lannistuneena, että Bart oli muutenkin lähimpänä miestä hänen elämässään.
Ednalla oli sarjassa pitkään romanttinen suhde esimieheensä, rehtori Seymour Skinneriin. Suhde alkoi jaksossa ”Bart – luottohenkilö”. Suunniteltu avioliitto kuitenkin peruuntui 15. kauden jaksossa ”Pelkoa ja inhoa alttarilla” ja lopulta koko suhde päättyi, koska Skinner oli liian riippuvainen äidistään Agnesista. Tämän jälkeen Edna tapaili muun muassa Sarjakuvahemmoa, tarkastaja Chalmersia ja useita muita miehiä vain ärsyttääkseen mustasukkaista Skinneriä.
Poistuminen sarjasta
thumb|Ednan ääninäyttelijä [[Marcia Wallace vuonna 2006.]] Edna Krabappelin ääninäyttelijä Wallace kuoli yllättäen sairauteen lokakuussa 2013, kun Simpsonien 25. tuotantokausi oli juuri alkanut. Pari viikkoa kuolinuutisen jälkeen esitetyssä jaksossa ”Katkeraa katumusta” alkutunnuksen liitutauluvitsi sisälsi kunnianosoituksen, jossa apean näköinen Bart on kirjoittanut yhden kerran liitutaulun keskelle lauseen We'll really miss you Mrs. K (”Kaipaamme todella sinua rouva K”). Edna nähtiin tämän jälkeen vielä parissa jaksossa, jotka oli tehty valmiiksi jo aiemmin. Hahmon katoamista sarjasta ei selitetty mitenkään, mutta keväällä 2014 esitetyssä 25. kauden jaksossa ”Muunneltua murkinaa” hän esiintyi viimeisen kerran Ned Flandersin kuvittelemassa kohtauksessa, minkä jälkeen Nedin ja Nelsonin näytettiin surevan häntä ikään kuin kuolleena. Lopulta 28. kauden jaksossa ”Moho House” Edna nähtiin haamuna aiemmin kuolleen Maude Flandersin rinnalla, mikä vahvisti hahmon kuolleen.
Ednan tilalle ei luotu uutta pysyvää opettajahahmoa, joten Bart Simpsonin luokalla oli 25. kauden jälkeen vain joka jaksossa vaihtuvia sijaisopettajia. 29. kauden jaksossa ”Flanders floppaa” Ned Flandersista tuli luokan uusi opettaja. Tässä jaksossa kuultiin vielä kerran Ednan ääni Nedin mielessä, mutta kyseessä oli arkistoäänitys, joka kierrätettiin jaksosta ”Ura katkolla”. Lisäksi Ednan haamun kuullaan nauravan Nedille 31. kauden jaksossa ”Toddin totuus”.
Edna nähdään ristiriitaisesti useissa Simpsonien tulevaisuusjaksoissa, jotka on tehty ennen Wallacen kuolemaa. Toisaalta 23. kauden tulevaisuusjaksossa ”Joulukortti tulevaisuudesta” Ned mainitsee Ednan olevan kuollut, koska Homer Simpson aiheutti hänen kuolemansa samoin kuin Mauden kuoleman. Tähän ei kuitenkaan ole viitattu Wallacen kuoleman jälkeen tehdyissä jaksoissa.
Ma'nu VIII
Ma'nu VIII bar Ma'nu oli syyrialaisen Osroenen kuningaskunnan hallitsija vuosina 139–163 ja 165–177. Hänen hallituskautensa on useiden muiden Osroenen kuninkaiden tavoin erittäin epäselvä. Ma'nu hallitsi Rooman keisarien Antoninus Piuksen, Marcus Aureliuksen ja Lucius Veruksen aikana ja pysyi ystävällisissä väleissä Rooman kanssa.
Historia Augustan mukaan Antoninus Pius nuhteli Osroenen kuningas Abgarusta, koska tämä oli käyttäytynyt aggressiivisesti parthialaisia kohtaan. Michael Grantin mukaan tämä kuningas oli Abgarus VIII mutta on esitetty, että hän oli Abgarus VII, joka kuoli tai joutui pakenemaan Edessasta Trajanuksen Parthian sodan aikana. Luultavammin kyseessä on kuitenkin Ma'nu VIII.
Vuonna 163 parthialaiset syrjäyttivät Ma'nun ja asettivat Osroenen nukkehallitsijaksi erään Wa'el bar Sahrun, joka lyötti kolikoita Parthian kuninkaan Vologases IV:n kuvalla. Parthialaiset ylittivät Eufratin ja hyökkäsivät Rooman Syyrian provinssiin. Ma'nu pakeni roomalaisten luokse ja vuonna 165 Avidius Cassiuksen johtama Rooman armeija valloitti Osroenen kuningaskunnan pääkaupungin Edessan. Seuraavana vuonna solmitussa rauhansopimuksessa Ma'nu palautettiin Osroenen valtaistuimelle, mutta kuningaskunnasta tuli Rooman vassallivaltio.
Cajanderin III hallitus
Cajanderin III hallitus oli Suomen tasavallan 22. hallitus. Se oli enemmistöhallitus, jossa olivat mukana Sosialidemokraattinen puolue, Maalaisliitto, Edistyspuolue, RKP ja kolme ammattiministeriä. Hallitus toimi 995 hallituspäivää 12. maaliskuuta 1937 – 1. joulukuuta 1939. Erotessaan se oli noussut Suomen siihen saakka toiseksi pitkäikäisimmäksi hallitukseksi Kivimäen hallituksen jälkeen.
SDP pääsi hallitukseen ensimmäistä kertaa sitten 1926–27 toimineen Tannerin hallituksen jälkeen. Hallituksesta käytettiin yleisesti nimitystä punamultahallitus, joka sittemmin vakiintui tarkoittamaan muitakin sosialidemokraattien ja Maalaisliiton (myöhemmin Suomen Keskustan) yhdessä muodostamia hallituksia. Cajanderin hallitus, joka nojasi eduskunnassa vahvempaan enemmistöön kuin yksikään sen edeltäjistä, osoitti kansalaissodan synnyttämän kahtiajaon valkoiseen ja punaiseen Suomeen olevan murenemassa. Sen sijaan Isänmaallinen Kansanliike julisti Cajanderin hallituksen nimityksen "ovenavaukseksi bolševismille".
Hallitusmuodon mukaan ulkopolitiikan johto kuului tasavallan presidentille, mutta presidentti Kyösti Kallion rooli ulkopolitiikassa jäi passiiviseksi ja Suomen ulkoasioiden hoito siirtyi Cajanderin hallituksen aikana käytännössä pää- ja ulkoministerin harteille.
Hallituksen muodostaminen
Ajatus vasemmiston ja keskustan yhteishallituksesta oli noussut esille jo vuoden 1933 eduskuntavaalien jälkeen, mutta vasta mahdollisimman laajapohjaista hallitusta kannattaneen Kyösti Kallion valinta tasavallan presidentiksi oli tehnyt sen mahdolliseksi. Hallitusneuvottelujen vaikeimmaksi ongelmaksi nousi hallituksen kokoonpano: SDP ei hyväksynyt Kokoomusta eikä Maalaisliitto Ruotsalaista Kansanpuoluetta hallitukseen, eikä kumpikaan hyväksynyt toisen puolueen edustajaa pääministeriksi. Koska hallitukseen tulivat SDP:n ja Maalaisliiton vahvimmat miehet Väinö Tanner ja Juho Niukkanen, päädyttiin kompromissina antamaan pääministerin paikka Edistyspuolueeseen kuuluneelle professori Aimo Cajanderille. Hallituksen ministerinsalkut jakaantuivat kahta Edistyspuolueen edustajaa (Cajander ja ulkoministeri Rudolf Holsti) sekä yhtä ammattiministeriä (oikeusministeri Arvi Ahmavaara) lukuun ottamatta tasan SDP:n ja Maalaisliiton kesken.
Oikeusministeri Arvi Ahmavaara sai eron hallituksesta omasta pyynnöstään tammikuussa 1938 ja hänen tilalleen nimitettiin tasavallan presidentin kanslian kansliapäällikkö A. E. Rautavaara. Kulkulaitosministeri Hannes Ryömä, joka oli siviiliviraltaan lääkintöhallituksen pääjohtaja, sai sairauden vuoksi pyytämänsä eron hallituksesta syyskuussa 1938 ja uudeksi kulkulaitosministeriksi tuli toinen kulkulaitosministeri Väinö Salovaara. Salovaaran paikalle tuli Kulutusosuuskuntien keskusliiton neuvonta- ja asunto-osaston tarkastaja Pietari Salmenoja.
Ulkoministeri Holstin ero ja IKL:n lakkautusyritys
Cajanderin hallituksen eniten huomiota herättänyt ministerinvaihdos oli ulkoministeri Rudolf Holstin ero marraskuussa 1938 ja Helsingin Sanomien päätoimittajan Eljas Erkon nimittäminen hänen tilalleen muutamaa viikkoa myöhemmin. Holstin asema oli heikentynyt Suomen luovuttua Kansainliittoon nojaavasta ulkopolitiikasta ja vaatimukset hänen erostaan voimistuivat niin sotilaspiireissä kuin poliittisessa oikeistossakin. Samoihin aikoihin hänen terveytensä alkoi horjua ja syksyllä 1938 nousivat esiin myös hänen väitetyt veroepäselvyytensä. Kovimmat hyökkäykset Holstia vastaan tulivat hänen oman puolueensa Edistyspuolueen oikealta laidalta ja erityisen rajusti häntä ryöpytti Eljas Erkko Helsingin Sanomien pääkirjoituksissa. Oppositio alkoi koota rivejään hallituksen ulkopolitiikkaa vastaan, ja Holstista oli tulossa riippakivi, joka uhkasi viedä koko punamultayhteistyön upoksiin.
Holstin vapauttaminen ulkoministerin tehtävistä oli tulossa käsittelyyn hallituksessa marraskuun alussa, kun asia sai uuden käänteen. Suomen Berliinin-lähettiläs Aarne Wuorimaa raportoi Saksan ulkoministeriön hyökänneen rajusti Holstia vastaan sen vuoksi, että tämä oli solvannut päihtyneenä Adolf Hitleriä ja muita Natsi-Saksan johtomiehiä eräillä diplomaattipäivällisillä Kansainliiton päämajassa Genevessä saman vuoden syyskuun lopulla. Holsti kiisti syytökset, mutta hänen eronsa ulkoministerin paikalta oli väistämätön. Eron muodollisena syynä olivat terveydelliset seikat ja palkkaerimielisyydet, mutta ulkomailla eron tulkittiin johtuneen ennen kaikkea Saksan painostuksesta. Hallituksessa sosiaaliministerinä toiminut K.-A. Fagerholm on pitänyt Holstin eroa menetyksenä, koska tämän diplomaattisia taitoja olisi hänen mielestään tarvittu syksyllä 1939 Neuvostoliiton kanssa käydyissä neuvotteluissa varsinkin, kun Holsti ei ollut edistänyt minkäänlaista kanssakäymistä Natsi-Saksan kanssa. Uusi ulkoministeri Eljas Erkko erosi edeltäjästään ratkaisevasti siinä, että hän kannatti tiukkaa sitoutumista pohjoismaiseen yhteistyöhön myös turvallisuuspolitiikassa eikä Neuvostoliitolle tarvinnut antaa mitään erikoisasemaa Suomen ulkovaltasuhteissa. Toisaalta ulkoministerin vaihdos ei merkinnyt muutosta Suomen ja Saksan suhteisiin, koska Erkko oli Holstin tavoin anglofiili ja suhtautui Saksaan ainoastaan kuivan asiallisesti.
Samaan aikaan Holstin eron kanssa sisäministeri Urho Kekkonen käynnisti prosessin Isänmaallisen Kansanliikkeen lakkauttamiseksi. IKL oli ollut Kekkosen hampaissa perustamisestaan lähtien, ja kansainvälisen tilanteen kiristyessä hän piti äärioikeiston toiminnan kieltämistä yhtä välttämättömänä kuin kommunistien toiminnan kieltäminen oli aikoinaan ollut. Kekkonen vetosi myös yhdistyslakiin pyrkiessään osoittamaan, että IKL jatkoi oikeuden päätöksellä lakkautettujen Lapuanliikkeen ja Sinimustat-järjestön toimintaa. Lisäksi hän katsoi, että IKL:n lakkauttamisella voitaisiin osoittaa ulkoministeri Rudolf Holstin eron synnyttämien huhujen Saksan vaikutusvallan kasvusta Suomessa olevan tuulesta temmattuja. Marraskuussa 1938 sisäministeriö lakkautti IKL:n ja sen haaraosastojen toiminnan, ja eduskunta hyväksyi toimenpiteen kiivaan keskustelun jälkeen äänin 121–42. Vain muutamaa päivää myöhemmin Helsingin raastuvanoikeus kuitenkin jätti sisäministeriön määräämät toimintakiellot vahvistamatta ja asia raukesi. Prosessin epäonnistuminen oli ankara isku Kekkoselle, joka oli pannut peliin kaiken arvovaltansa. Kekkosta vastaan hyökkäsivät sekä oikeistopuolueet että hänen oman puolueensa Maalaisliiton oikeistosiipi ja hän sai lukuisia tappouhkauksia. Max Jakobsonin mukaan kyseessä oli paljolti Kekkosen halu nostaa omaa profiiliaan, koska IKL:n kannatus oli muutoinkin heikkenemässä ja Kokoomus oli tehnyt J. K. Paasikiven johdolla selvän pesäeron äärioikeistoon.
Puolustuspolitiikka
Liberaalin Cajanderin johtaman hallituksen puolustusbudjetti oli tiukka. Marsalkka Mannerheimin johtama, kansainvälisen poliittisen tilanteen kiristymisestä huolestunut puolustusneuvosto taas oli jatkuvasti tyytymätön Suomen puolustusvalmiuteen ja vaati helmikuussa 1939 puolustusvoimien hankintaohjelman nopeuttamista 500 miljoonan markan lisämäärärahan avulla. Kesäkuussa puolustusministeri Juho Niukkanen ajoi eduskunnassa läpi 400 miljoonaan supistetun määrärahan, minkä vuoksi marsalkka Mannerheim jätti eronpyyntönsä presidentti Kyösti Kalliolle. Pääministeri Aimo Cajanderin ja ulkoministeri Eljas Erkon mielestä vanha marsalkka olisi joutanutkin mennä, mutta Kallio katsoi Mannerheimin olevan yleisen mielipiteen vuoksi korvaamaton ja taivutti tämän perumaan eronpyyntönsä.
Talvisodan sytyttyä 30.11. 1939 useille reserviläisille ei riittänyt omaa univormua ja he saivat vain kokardin päähineeseensä erottamaan sotilaan siviilistä. Tätä sotilaspukua kutsuttiin malli Cajanderiksi. Samoin puolustusministeri Juho Niukkasen nimestä keksittiin useita puolustusbudjettiin liittyviä irvailuja.
Parlamentarismista poiketen Cajanderin hallitus ei jättänyt paikkaansa täytettäväksi eduskuntavaalien 1939 jälkeen.
Wolfhart Pannenberg
Wolfhart Pannenberg (2. lokakuuta 1928 Stettin – 4. syyskuuta 2014 München) oli saksalainen luterilainen teologi, Karl Barthin oppilas, joka on vaikuttanut merkittävästi oman aikamme teologiaan. Hänen ajatteluaan on tutkittu myös suomalaisissa yliopistoissa.
Antti Kokkonen (päätoimittaja)
Antti Juhani Kokkonen (s. 19. huhtikuuta 1962 Kuusamo) on suomalainen toimittaja, joka on työskennellyt Lapin Kansa -lehden päätoimittajana vuoden 2009 alusta.
Antti Kokkonen syntyi piiri-insinööri Paavo Kokkosen ja farmaseutti Eeva-Liisa Reunasen perheeseen. Hänen ensimmäinen puolisonsa 1987–2001 oli professori Hanna Snellman ja toinen vuodesta 2005 on toimitusjohtaja Päivi Tahkokallio. Kokkonen valmistui valtiotieteen maisteriksi Helsingin yliopistosta 1988. Ennen Lapin Kansan päätoimittajan tehtäviä hän työskenteli Helsingin Sanomien politiikan toimituksen esimiehenä vuodesta 2004 sekä muun muassa sanomalehti  Kalevassa usean vuoden ajan.
Commer
thumb|Commer-linja-auto (1909) Commer oli brittiläinen ensisijaisesti kuorma- ja pakettiautojen valmistaja, joka oli liitetty Rootes-yhtymään vuonna 1934. Commerin pienimmät Commer Cob -pakettiautot olivat tekniikaltaan Hillmanneja, joskin varustukseltaan karumpia kuin henkilöautot. Commerin tehdas sijaitsi Lutonin kaupungissa Englannissa. Yhdysvaltalainen Chrysler Corporation otti Rootes-yhtymän haltuunsa vuonna 1967, minkä jälkeen Commer-tavara-autot muuttuivat vähitellen Dodge-merkkisiksi. Commer-nimi jäi lopullisesti pois käytöstä vuonna 1976. Vuonna 1978 Chrysler myi kaikki Euroopan toimintonsa, mukaan lukien Britannian tehtaansa, ranskalaiselle PSA-yhtymälle. Uudella omistajalla ei ollut erityisempää kiinnostusta kuorma-autoalaa kohtaan, ja niinpä tehdas siirtyi edelleen vuonna 1981 Renaultille. Viimeiset entisellä Commerin tehtaalla tehdyt, alun perin Dodgen nimellä markkinoidut kuorma-autot valmistuivat lokakuussa 1989 Renault-Dodge -nimisinä.
Käyttö Suomessa
Autola Oy solmi maahantuontisopimuksen Commerin kanssa vuonna 1937, mutta yhtäkään Commer-autoa ei tullut Suomeen ennen toista maailmansotaa. Ensimmäiset Commer-autot saatiin Suomeen vasta sodan jälkeen vuonna 1948. Autola Oy siirtyi Wihuri-yhtymän omistukseen vuonna 1961.
Henkilöautoiksi rekisteröityjä Commer-autoja oli Suomen ajoneuvorekisterissä 1960-luvun alussa noin 40 kappaletta. Henkilöautojen tuontisäännöstelyn vuoksi henkilöautomaiset pakettiautot olivat vuonna 1960 niin myyviä, ettei autoja maahantuonut Wihuri Oy Autola saanut niitä tarpeeksi myyntiin. Loppuvuodesta myyntiin tuli paranneltuja 51 hv:n versioita. Autoja käytettiin myös pakettiautona, mm. HPY oli niiden suurkäyttäjä.
Sotien jälkeisinä vuosina Commer tuli Suomessa tutuksi hyötyajoneuvoina. Commer-linja-autoja, jotka näyttävät olleen kestävämpiä kuin muut tuonaikaiset englantilaiset linja-autot, oli vuonna 1956 rekisterissä 40 kappaletta (Bussiammattilainen 4/2007). Vuonna 1954 Commerin moottoriksi tuli rakenteeltaan erikoinen kaksitahtinen dieselmoottori, joka sopi mataluutensa ansiosta erityisen hyvin asennettavaksi ohjaamon alle, mutta käytössä se ei kuitenkaan ollut kovin kestävä. Wihuri-yhtymän toinen tytäryhtiö Teijon Tehtaat Oy kehitti Commerin suurimpiin kuorma-automalleihin omaperäisen teliakseliston; vastaavaa rakennetta käytettiin Vanaja-autoissa ja myöhemmin myös Sisuissa.
Pertti Duncker sanoo kirjassaan Purjevene nimeltään Merivuokko irroittaneensa itse suunnittelemansa ja toteuttamansa purjeveneen alkuperäisen apumoottorin juuri romutettavasta Commer-autosta.
Francis Jeffers
Francis "Franny" Jeffers (s. 25. tammikuuta 1981 Liverpool, Englanti) on englantilainen jalkapalloilija, joka edustaa lainasopimuksella Sheffield Wednesdayta. Hänen pelioikeutensa omistaa Blackburn Rovers. 175-senttinen Jeffers on pelipaikaltaan hyökkääjä.
Ura
Jeffers aloitti uransa Evertonissa, jossa teki debyyttinsä vuonna 1998, ollessaan 17-vuotias. Liverpoolilainen herätti Arsenalin managerin Arsène Wengerin kiinnostuksen, kun hän teki 20 maalia, 60:ssä ottelussa. Vuonna 2001 Arsenal osti hyökkääjän kahdeksalla miljoonalla punnalla. Jeffers ei kuitenkaan tehnyt läpimurtoa Arsenalissa ja kärsi loukkaantumisista.
Kaudeksi 2003/04 hän palasi lainasopimuksella Evertoniin. Vain yhden maalin 18:ssa ottelussa tehnyt Jeffers ei saanut jatkoaikaa Evertonista, vaan hänet passitettiin takaisin Lontooseen. Charlton osti Jeffersin kesällä 2004 2,6:lla miljoonalla punnalla. Kaudella 2004/05 hän 24:ssä ottelussa 5 maalia.
Charltonin manageri Alan Curbishley antoi Jeffersille luvan lähteä joukkueesta kesällä 2006. Hänen huhuttiin siirtyvän Bolton Wanderersiin, Coventry Cityyn tai palaavan Goodison Parkille Evertoniin. 30. kesäkuuta 2006 Blackburn Rovers hankki hyökkääjän pelioikeudet itselleen. Heinäkuun alussa täysin varmistunut siirto toi hänelle kahden vuoden pestin.
Roversin riveissä Jeffers teki 10:ssä ottelussa 0 maalia, ennen kuin siirtyi lainalle Ipswichiin.
Englannin maajoukkueessa Jeffers on pelannut kahdesti. Vuonna 2003 Australiaa vastaan debytoinut hyökkääjä teki ottelussa myös maalin. Vuosien 1999 ja 2001 välillä hän kuului Englannin alle 21-vuotiaiden maajoukkueeseen.
Connor LaCouvee
Connor James LaCouvee (s. 24. toukokuuta 1994 Qualicum Beach, Brittiläinen Kolumbia, Kanada) on kanadalainen jääkiekkomaalivahti, joka pelaa Slovakian Extraligan HK Dukla Trenčínissä.
Juniori- ja yliopistovuodet
LaCouvee syntyi Brittiläisen Kolumbian Qualicum Beachilla, mutta hän kävi high schoolin Saskatchewanissa Athol Murray College of Notre Damessa. LaCouvee palasi kaudeksi 2012–2013 synnyinseudulleen ja siirtyi BCHL-junioriliigan Cowichan Valley Capitalsiin. Kauden 2013–2014 hän aloitti samassa liigassa pelaavassa Merritt Centennialsissa, mutta LaCouvee siirtyi kuitenkin Alberni Valley Bulldogsiin, jossa hän pelasi suurimman osan kaudestaan.
Vuosina 2014–2017 LaCouvee kävi Bostonin yliopistoa. Hän toimi Freshman -vuotenaan 2014–2015 joukkueensa pääasiallisena kakkosmaalivahtina Matthew O’Connorille ja LaCouvee pelasi kahdeksan ottelua. Hän voitti sekä Hockey Eastin runkosarjan mestaruuden että koko divisioonan mestaruuden. Sophomore -vuotenaan 2015–2016 LaCouvee jäi niukasti kakkosmaalivahdiksi Sean Maguirelle ja hän pelasi 19 ottelua. Junior -vuotenaan 2016–2017 LaCouvee jäi selkeäksi kakkosmaalivahdiksi Jake Oettingerille ja hän pelasi vain viisi ottelua. Kaudeksi 2017–2018 LaCouvee vaihtoi koulua Bostonista Minnesotan osavaltionyliopiston Mankaton yksikön joukkueeseen. Hän nousi siellä joukkueensa selkeäksi ykkösmaalivahdiksi ja pelasi 31 ottelua torjuen 23 voittoa ja kolme nollapeliä. LaCouvee voitti WCHA:n runkosarjan mestaruuden ja hänet valittiin divisioonan kolmanteen tähdistökentälliseen.
Ammattilaisura
Heinäkuussa 2018 LaCouvee teki vuoden mittaisen sopimuksen ECHL-joukkue Maine Marinersin kanssa. Hän pelasi siellä kaudella 2018–2019 20 runkosarjaottelua torjuen 12 voittoa. Lokakuun lopulla LaCouvee siirtyi ammattilaistry-out -sopimuksella AHL-joukkue Utica Cometsiin, jossa hän pelasi kolme ottelua. Joulukuussa LaCouvee siirtyi ammattilaistry-out -sopimuksella Laval Rocketiin. Helmikuussa 2019 hän teki seuran kanssa loppukauden kattavan kaksivuotisen AHL-sopimuksen. LaCouvee pelasi siellä kauden aikana kaikkiaan 14 runkosarjaottelua torjuen seitsemän voittoa.
Kesäkuussa 2019 LaCouvee teki Laval Rocketin kanssa vuoden mittaisen ja kaksisuuntaisen jatkosopimuksen. Samana syksynä NHL-varaamaton LaCouvee osallistui Montreal Canadiensin harjoitusleirille. Hän pelasi kauden 2019–2020 kuitenkin kokonaan Maine Marinersin ECHL-joukkueen vahvuudessa. LaCouvee pelasi 36 runkosarjaottelua torjuen 20 voittoa ja kolme nollapeliä.
Le Palais des Thés
thumb|Le Palais des Thés -teetalon Pariisin myymälän teehyllyjä. Le Palais des Thés on vuonna 1986 Pariisissa perustettu ranskalainen teealan yritys. Yrityksellä on yhteensä yli 60 teemyymälää Ranskassa ja Ranskan ulkopuolella, muun muassa Tokiossa, Moskovassa ja Oslossa. Lisäksi yritys harjoittaa teen vähittäismyyntiä verkkokaupassaan, missä se on Euroopan johtavia teetaloja.
Le Palais des Thés’n teevalikoima on tavanomaista laajempi, käsittäen teetä myös harvinaisemmista teen tuottajamaista sekä erittäin korkealaatuisia ja vaikeasti saatavia teelaatuja. Myymäläketjun kilpailijoita Pariisissa ovat esimerkiksi vuonna 1854 perustettu teetalo Mariage Frères ja vuonna 1925 avattu Dammann Frères.
Vesirinkeli
thumb|Vesirinkeli Vesirinkeli eli bageli, joka tunnetaan myös nimellä vesidonitsi, on donitsin muotoinen leivonnainen, joka valmistetaan yleensä hiivasta, vedestä, suolasta ja vehnäjauhoista. Vesirinkelin nimi viittaa niiden valmistustapaan, jossa rinkeliä kiehautetaan pikaisesti vedessä ennen paistamista. Rinkelit voidaan syödä sellaisenaan tai esimerkiksi leivän tapaan – voin ja muiden täytteiden kera.
Kun vesirinkelin taikinaan lisätään voita, puhutaan valmiista tuottesta voirinkelinä.
Kosketussuojaus
Kosketussuojaus tarkoittaa ihmisen suojausta sähköiskulta normaalitilanteessa. Tämä tunnetaan myös vanhemmalta nimeltään perussuojaus.
Dániel Gyurta
Dániel Gyurta (s. 4. toukokuuta 1989) on unkarilainen uimari ja olympiavoittaja.
Budapestissa syntynyt Gyurta on jo nuorena onnistunut luomaan huomattavan kilpailu-uran. Hän voitti 15-vuotiaana hopeaa 200 metrin rintauinnissa Ateenan 2004 kesäolympialaisissa ajalla 2.10.80. Hän ui rauhallisesti ensimmäiset sata metriä ja kiristi sen jälkeen tahtia; toisin menettelivät hänen kilpakumppaninsa, kultamitalisti Kosuke Kitajima ja pronssimitalisti Brendan Hansen.
Gyurta voitti Debrecenin EM-kilpailuissa 2012 kultaa 200 metrin rintauinnissa ajalla 2.08,60. Lisäksi hän sai pronssia 4 × 100 metrin sekauintiviestissä. Lontoon olympialaisissa hän voitti 200 metrin rintauinnissa kultaa maailmanennätysajalla 2.07,28. Hän voitti samana vuonna 200 metrin rintauinnin lyhyiden ratojen maailmanmestaruuden Istanbulissa ajalla 2.01,35. Hän voitti 200 metrin rintauinnin maailmanmestaruuden jälleen Barcelonassa 2013 ajalla 2.07,23. Saman vuoden Herningin lyhyen radan EM-kilpailuissa hän voitti kultaa 100 metrin rintauinnissa ajalla 57,08 ja 200 metrin rintauinnissa ajalla 2.00,72. Berliinin EM-kilpailuissa 2014 hän sai pronssia 4 × 100 metrin sekauintiviestissä. Hän voitti samana vuonna 200 metrin rintauinnin lyhyen radan maailmanmestaruuden Dohassa ajalla 2.01,49. Kazanin MM-kilpailuissa 2015 hän oli 200 metrin rintauinnissa kolmas. Saman vuoden Netanyan lyhyen radan EM-kilpailuissa hän sai 200 metrin rintauinnissa hopeaa.
Musta Paraati
Musta Paraati on helsinkiläinen rockyhtye, joka toimi vuosina 1981–1985 ja jälleen vuodesta 2015 alkaen. Yhtyettä pidetään suomalaisen goottirockin uranuurtajana.
Historia
Musta Paraati on kokenut useita miehistönvaihdoksia. Sen ensimmäisellä singlellä ”Romanssi” laulajana ja kitaristina toimi Jore Vastelin, basistina Panda Nikander, rumpalina Ykä Knuuttila ja syntetisaattoria soitti Jari Kääriäinen. Esikoisalbumilla Peilitalossa yhtyeeseen liittyi kitaristi Saku Paasiniemi Joren keskittyessä laulamiseen. ”Johtaja”/”Jää” -singlellä laulajaksi vaihtui General Njassa. Myrsky nousee -singlellä Knuutila, Kääriäinen ja Njassa jättivät yhtyeen ja laulajana toimi Epe Kronholm Lama-yhtyeestä ja rumpalina Sande Vettenranta Problems?-yhtyeestä. Sandea ennen rumpalina toimi hetken aikaa Gabi Hakanen, joka ei kuitenkaan levyttänyt yhtyeen kanssa. Seuraavalla albumilla Käärmeet yhtyeeseen liittyi Jesu Hämäläinen, joka soitti syntetisaattoreita. Yhtye hajosi pian levyn julkaisun jälkeen.
Ahjärvi (Ruokolahti)
Ahjärvi on kylä Ruokolahden kunnassa, Etelä-Karjalan maakunnassa. Kylän läpi kulkee Ahjärventie ja sieltä on Ruokolahden keskustaan matkaa noin 30 kilometriä. Kyläryhmään kuuluu useita pienempiä kyliä: Hölmölä, Terävälä, Alakylä, Jurvala, Mäkelä, Siisiälä ja Suikkala.
Ahjärven kylässä oli asutusta jo keskiajalla, ja uuden ajan alussa Ahjärvellä oli kahdeksan savua, Rasilassa kahdeksan ja Siitolassa kymmenen. Isonjaon jälkeisissä kartoissa nimi esiintyy muodossa Ahvenjärvi. Sota-aikana kylässä oli 42 taloa. Nyt ympärivuotisia savuja on 26 ja kyläyhdistykseen kuuluu 50 henkilöä.
Musta Paraati
Paluu
Toukokuussa 2015 Musta Paraati julkaisi singlen "Uusi musta" / "Uudet juhlat". Yhtye soitti 17. marraskuuta ensimmäistä kertaa historiassaan Tavastia-klubilla vuoden 2015 ainoan oikealla nimellään tehdyn klubikeikkansa.
Vuonna 2018 Musta Paraati julkaisi albumin Black Parade, jolla laulajana on Jyrki 69, joka on osallistunut myös levyn sanoitus- ja sovitustyöhön. Levyn teon jälkeen yhtyeen basistiksi vaihtui The 69 Eyesin Archzie. Seuraavana vuonna yhtyeeseen liittyi kosketinsoittaja Kari Tornack.
Syksyllä 2023 Musta Paraati soittaa kokoonpanssa, jossa on mukana Ykä Knuuttila, Saku Paasiniemi, Herra Ylppö, Kari Tornack ja basisti Karo Broman.
Gösta Malmqvist
Gösta Sigurd Malmqvist (29. tammikuuta 1898 Tukholma – 24. maaliskuuta 1967) oli suomalainen keskimatkojen juoksija. Malmqvist edusti urallaan Åbo IFK:a.
Kalevan kisoissa Malmqvist saavutti 1 500 metrin juoksussa kultaa vuonna 1919, hopeaa vuonna 1917 ja pronssia vuonna 1918. 800 metrin juoksussa hän sai hopeaa vuonna 1919 ja pronssia vuonna 1918.
Ulkoradat
Lähde
Kirsten Storms
Kirsten Renee Storms (s. 8. huhtikuuta 1984 Orlando, Florida, Yhdysvallat) on yhdysvaltalainen näyttelijä, joka tunnetaan parhaiten roolistaan Belle Blackina televisiosarjasta Päivien viemää vuosina1999–2004.
Elämäkerta
Storms syntyi Orlandossa, Floridassa Mike ja Karen Stormsille vuonna 1984. Hänellä on nuorempi sisko Gretchen, joka on myös näyttelijä, sekä vanhempi veli Austin.
Storms asuu Los Angelesissa.
Ura
Näyttelemisen pariin Storms päätyi hyvin nuorena. Ollessaan viisivuotias eräs kykyjen etsiä huomasi Stromsin lahjat esiintyessään lasten näyttelijä koulussa ja vakuutti hänen vanhemmilleen lähettämään tyttärensä opiskelemaan näyttelemistä New Yorkiin. Tämän tilaisuuden vanhemmat myös käyttivät ja pian Storms esiintyi useissa televisiomainoksissa ja teki vuonna 1996 ensi esiintymisensä televisiosarjassa Nooan perilliset.
Myöhemmin hän muutti perheineen Kaliforniaan, jossa Storms sai vierasroolin televisiosarjassa Seitsemäs taivas esitettyään Laura Cummingsia vuonna 1998 ja 2001. Samalla hän koe-esiintyi pitkäaikaiseen ja suosittuun televisiosarjaan Päivien viemää, jossa hänestä tuli viides Belle Black -hahmoa näytellyt henkilö. Ennen Stormsia roolia esitti Chelsea Butler. Sarjan myötä hän tuli tunnetuksi näyttelijänä ja sai muun muassa pääroolin Disneyn elokuvaan Zenon – Tähtitarhojen sankaritar (1999) ja sen jatko-osiin Zenon – Seikkailu jatkuu (2001), sekä Zenon: Z3 (2004). Myöhemmin vuonna 2002 Storms teki ensimmäisen ääniroolinsa animaatiosarjaan Kim Possible, jossa hän ääninäytteli sarjan päähahmon Kim Possiblen pahinta kilpailijaa koulussa Bonnieta. Näyteltyään viimeisen jaksonsa Päivien viemää televisiosarjassa vuonna 2004, Storms esiintyi sarjan jälkeen muun muassa CSI: Miamissa yhden jakson verran ja jatkoi Kim Possiblessa Bonnien ääninäyttelemistä. Hän oli hahmon roolissa myös elokuvassa Kim Possible: Päättäjäispainajainen (2005). Nykyisin Storms on näytellyt vuodesta 2005 lähtien toisessa pitkäaikaisessa yhdysvaltalaisessa televisiosarjassa General Hospital, sekä vieraiĺlut muutaman kerran sarjaan perustuvassa spin-offissa General Hospital: Night Shift.
Cyprien Tokoudagba
Cyprien Tokoudagba palkattiin rekemään replikoita Abomeyn kuninkaallisiin palatseihin alkuperäisten reliefien mukaan, jotka kertoivat Dahomeyn taruista ja tarinoista juhlistaen kuninkaita uudessa kuningas Glelén kuninkaallisen palatsin jukisivussa Beninin valtion tilaamana. Tokoudagba jatkoi reliefien traditiota käyttämällä sementtiä, sekä kaupoissa olevia synteettisiä maaleja, tehden samaan aikaan myös teroksia maalauskankaille, freskoja, sekä monumentaalisia veistoksia.
Vuonna 1989 Cyprien Tokoudagba osallistui ensimmäisen kerran teoksillaan Beninin ulkopuolella länsimaiden ulkopuolisten maiden taidetta käsittelevään näyttelyyn Magiciens de la Terre Pariisin Centre Georges Pompidoussa. Sen jälkeen hän osallistui lukuisiin kansallisiin ja kansainvälisiin näyttelyihin, kuten Sydneyn, Sao Paolon, Dakarin ja Moskovan biennaaleihin, kuten myös näyttelyihin muun muassa Tate Liverpoolissa, Hayward Galleryssä Lontoossa, Mori ja Tobu taidemuseoissa Tokiossa, sekä Smithsonian-instituutissa Washington, D.C.:ssa.
Ouidah’92 sarja
Tokoudagban teoksia oli esillä helmikuussa 1993 ”Ouidah '92” festivaalissa, jossa juhlittiin vodoun-taidetta Beninistä, sekä Afrikan diasporan piirissä Ouidahissa.
Beninin valtio tilasi Tokoudagbalta 64 veistosta, jotka ovat esillä eri puolilla Ouidahia. Ne ovat tavallisesti varustettu jalustalla, jossa on ”Ouidah’92” embleemi. Betonista tehdyt veistokset olivat alun perin vaaleanruskeita, ja ne on maalattu myöhemmin. Teokset on sijoitettu eri paikkoihin kaupungissa. Osa niistä on ns. Orjareitin varrella. Osa on Ouidahin Pyhässä metsässä. Monia teoksia on vandalisoitu, osia on särkynyt tai niitä on varastettu.
Sherri ja Terri
Sherri ja Terri Mackleberry ovat kuvitteellisia hahmoja animaatiosarjassa Simpsonit. He ovat identtiset kaksoset, jotka ovat Bart Simpsonin luokkatovereita. Molempia sisaruksia ääninäytteli Russi Taylor.
Taylorin kuoltua vuonna 2019 Sherrin ja Terrin sekä Taylorin muiden hahmojen uudeksi ääninäyttelijäksi tuli 31. tuotantokaudesta alkaen Grey DeLisle.
Sherri ja Terri kiusoittelevat tai yllyttävät toisinaan Bart Simpsonia, mutta eivät itse koskaan syyllisty pahantekoon. Heillä on tapana pilkata niitä lapsia, jotka eivät ole koulussa suosittuja, mutta toisinaan he ovat myös Lisa Simpsonin kanssa. Useimmin Sherrin ja Terrin seurassa nähdään Janey, monesti hyppäämässä narua. Bartin on muutaman kerran mainittu olevan ihastunut joko Sherriin tai Terriin, mutta tämä ei yleensä ole johtanut mihinkään.
Sherrillä ja Terrillä on violetit hiukset ja violetit mekot ja hieman kalpeampi ihonväri kuin useimmilla muilla sarjan hahmoilla. Ulkonäöstä heitä ei pysty erottamaan mitenkään ja myös heidän äänensä ovat lähes identtiset. He esiintyvät usein kaksosuuteen liittyvissä vitseissä. Simpsonien vanhassa alkutunnuksessa Sherri ja Terri soittavat huiluja koulun orkesterissa, alkutunnuksen uudessa versiossa he näpelöivät kännyköitään muiden lasten soittaessa.
Sherri ja Terri tekivät ensiesiintymisensä 1. tuotantokauden kolmannessa jaksossa ”Ydinvoimala”, jonka mukaan heidän isänsä oli Springfieldin ydinvoimalassa Homer Simpsonin esimiehenä (vielä saman jakson aikan Homer tosin palkattiin ydinvoimalassa eri tehtävään). Myös Sherrin ja Terrin äiti on nähty sarjassa muutaman kerran. Perheen sukunimi Mackleberry paljastui vasta 25. kauden jaksossa ”Sukellusveneseikkailu”, jossa nähtiin rehtori Skinnerin pitelemä nimilista koulun oppilaista. 28. kauden jakson ”Kauhujen talo, osa 27” mukaan Sherrin ja Terrin vanhempien nimet ovat Mary ja Barry, ja heillä on myös keskenään identtiset kaksosveljet Jerry ja Larry.
Tulevaisuuteen sijoittuvan 16. kauden jakson ”Kurkistus tulevaisuuteen” perusteella Nelson Muntz on lukioiässä saattanut sekä Sherrin että Terrin raskaaksi. 27. kauden tulevaisuusjaksossa ”Barthood” myös Bartilla on teini-ikäisenä lyhyt suhde kummankin kaksosen kanssa, tosin hän oli ilmeisesti kiinnostunut vain Terristä.
Bruno Erat
Bruno Erat (s. 20. maaliskuuta 1939 Arbon, Sveitsi) on sveitsiläinen arkkitehti, joka on toiminut ekorakentamisen edelläkävijänä Suomessa.
Erat valmistui arkkitehdiksi Sveitsissä 1962. Hän hakeutui 1965 Suomeen tavoitteenaan työskennellä suuresti ihailemansa Alvar Aallon toimistossa ja päästä tapaamaan hiihtäjä Veikko Hakulista. Aluksi Erat työskenteli Aarne Ervin arkkitehtitoimistossa 1965–1966 ja sitten Aallon toimistossa 1966–1968. Suomesta hän löysi vaimokseen suomalaisen sisustusarkkitehti Eva Eratin (o.s. Grann), jonka kanssa avioitui 1968. Bruno Erat suuntasi vierailevaksi professoriksi Yhdysvaltoihin Minnesotan yliopistoon, jossa suoritti myös master of architecture -tutkinnon 1970. Yhdysvalloissa vietetyt vuodet 1968–1970 saivat hänet kiinnostumaan maailman ekologisesta tilasta ja ympäristökysymyksistä.
Suomeen palattuaan Erat työskenteli Olli Parviaisen arkkitehtitoimistossa osastopäällikkönä 1970–1974 ja Benito Casagranden yhtiökumppanina 1974–1975. Ekosolar Oy:n toimitusjohtajana Erat aloitti 1976 ja Erat Oy:n toimitusjohtajana hän työskenteli 1977–2002. Bruno Eratin jälkeen Erat Oy:tä on johtanut arkkitehti Sebastian Lönnqvist. Bruno Erat suoritti tekniikan lisensiaatin tutkinnon Teknillisessä korkeakoulussa 1995. Sivutoimenaan hän on ollut Jyväskylän yliopiston vieraileva professori, Teknillisen korkeakoulun luennoitsija 1979–2004 ja Tampereen teknillisen korkeakoulun luennoitsija 1979–2004. Erat on työskennellyt YK:n asiantuntijana Mongoliassa ja Bhutanissa.
3C 75
3C 75 on radiolähde joka sijaitsee käsipainon muotoissa NGC 1128-galaksissa, Abell 400 -galaksijoukossa noin 300 miljoonan valovuoden päässä Maasta.
Pernille Rosenkrantz-Theil
Pernille Rosenkrantz-Theil (s. 17. tammikuuta 1977 Skælskør) on tanskalainen sosiaalidemokraattisen puolueen poliitikko ja Tanskan nykyinen sosiaali- ja asuntoministeri joulukuusta 2022. Aiemmin hän toimi lapsi- ja opetusministerinä. Hän on istunut kansankäräjillä vuodesta 2011 ja aiemmin vuosina 2001–07. Tuolloin hän edusti yhtenäisyyslistaa.
3C 75
3C 75 on muodostunut kahdesta supermassiivisesta mustasta aukosta jotka ovat noin 25 000 valovuoden päässä toisistaan. Tähtitieteilijät olettavat että galaksin NGC 1128 käsipainon muoto johtuu siitä että se muodostuu kahdesta galaksista jotka ovat yhdistymässä.
Pernille Rosenkrantz-Theil
Muuta
Rosenkrantz-Theil oli 17-vuotiaana mukana tempauksessa, jossa kansankäräjien istuntosaliin tuotiin juoksentelemaan eläviä kanoja. Tarkoituksena oli kiinnittää huomiota siihen, että häkkikanoilla oli suhteessa enemmän tilaa kanaloissa kuin lukiolaisilla luokkahuoneissa.
3C 75
Tietokonesimulaatioiden mukaan nämä mustat aukot kiertävät toisiaan spiraalinmuotoisella radalla, kunnes lopulta yhdistyvät ja muodostavat suuremman mustan aukon. Niiden yhdistymisestä syntyy gravitaatioaaltoja
Jimmy Durmaz
Jimmy Durmaz (aikaisemmin Jimmy Touma; s. 22. maaliskuuta 1989 Örebro) on ruotsalainen jalkapalloilija. Vasenjalkainen Durmaz on pelipaikaltaan laitahyökkääjä. Hän kuuluu Ruotsin jalkapallomaajoukkueeseen. Durmaz on assyrialaista alkuperää ja hänen sukunsa on kotoisin Turkista.
Seurajoukkueura
Jimmy Touma siirtyi kasvattajaseurastaan BK Forwardista Malmö FF:ään heinäkuussa 2008 ja debytoi jo samassa kuussa Allsvenskanissa Hammarby IF:ää vastaan. Ennen kautta 2009 Touma vaihtoi sukunimensä Durmaziksi. Durmazin läpimurto tapahtui mestaruuteen päättyneellä kaudella 2010, jolloin hän pelasi 27 ottelussa. Kesällä 2012 Durmaz siirtyi Turkin Superliigan Gençlerbirliği SK:hon, jota hän edusti kahden kauden ajan pelaten 61 ottelua ja tehden 11 maalia. Elokuussa 2014 Durmaz siirtyi Turkista Kreikan Superliigan suurseuraan Olympiakos FC:hen, jonka paidassa hän debytoi Mestareiden liigassa.
Kesällä 2019 Durmaz siirtyi ranskalaisseura Toulousesta turkkilaiseen Galatasarayhin.
Maajoukkueura
Ruotsia alle 21-vuotiaiden tasolla edustanut Durmaz debytoi Ruotsin jalkapallomaajoukkueessa helmikuussa 2011 ystävyysottelussa Kyprosta vastaan. Nykyisin hän kuuluu maajoukkueen vakiokasvoihin.
Teppo Lampio
Teppo Sakari Lampio (vuoteen 1935 Lampén; 24. toukokuuta 1921 Joensuu – 22. heinäkuuta 1983 Helsinki) oli suomalainen riistabiologi, koulutukseltaan filosofian tohtori. Hän oli Riista- ja kalatalouden tutkimuslaitoksen riistantutkimusosaston osastonjohtaja professorin nimikkeellä 1975–1983 ja myös laitoksen johtaja 1979–1983. Lisäksi hän toimi Suomen Metsästäjäliiton toiminnanjohtajana 1954–1963 sekä Metsästäjäin keskusjärjestössä 1962–1972.
Gregorio Manzano
Gregorio Manzano (s. 5. elokuuta 1956) on espanjalainen jalkapallovalmentaja.
Manzano on koulutukseltaan psykologi eikä hänellä ole omaa pelaajataustaa. Manzanon erityisenä vahvuutena on pidetty hänen kykyään elvyttää kriisijoukkueita, jotka taistelevat sarjasta putoamista vastaan. Lisäksi hänen harjoitusmetodejaan pidetään poikkeuksellisina. Esimerkiksi Manzanon valmentaessa Rayo Vallecanoa joukkueen pelaajien tuli hioa syöttötekniikkaansa pallottelemalla side silmillä.
Ura valmentajana
Manzano aloitti uransa valmentamalla useampia pienseuroja eteläespanjalaisessa kotimaakunnassaan Jaénissa. Ensimmäinen pesti ammattilaisliigaan tuli vuonna 1996, kun kolmanneksi korkeimmalla sarjatasolla, Segunda División B:ssä, pelaava toledolaisseura Talavera palkkasi Manzanon. Hänen ensimmäinen pääsarjaseuransa oli Real Valladolid, jonne hän siirtyi vuonna 1999. Valmennusuran tähänastinen huippu osui kaudelle 2002–2003, jolloin hän valmensi Real Mallorcaa. Tuolloin Manzano miehistöineen voitti Espanjan cupin. Ennen Recreativo Huelvan kaatumista finaalissa Mallorca oli raivannut tieltään Real Madridin neljännesvälierissä ja Deportivo La Coruñan välierävaiheessa. Mestarijoukkueen avainpelaaja oli nykyisin Interi Milania edustava Samuel Eto'o.
Manzanon menestys herätti myös suurseurojen kiinnostuksen ja valmentajan seuraava osoite oli pääkaupungin Atlético Madrid. Mallorcalta hän vei mukanaan argentiinalaisen pelintekijän Ariel Ibagazan ja laitahyökkääjä Álvaro Novon. Manzano seurasi tehtävässä legendaarista Luis Aragonésia, joka oli nostanut Atléticon uudelleen Espanjan pääsarjaan vuonna 2002. Seuran tavoite oli yltää seuraavana vuonna eurokentille. Manzanon alaisuudessa Atlético jäi kuitenkin seitsemänneksi eikä pelkkä paikka Intertoto Cupissa tyydyttänyt seurajohtoa, joka vapautti Manzanon tehtävistään kauden 2003–2004 päätteeksi.
Valmennettuaan Málagaa yhden kauden verran Manzano siirtyi jälleen valmentamaan Mallorcaa. Toisen Mallorca-pestin paras saavutus oli kauden 2009–2010 viides sija. Manzano jätti Mallorcan kyseisen kauden päätteeksi, koska talousvaikeuksissa painiskeleva seura ei kyennet tarjoamaan hänelle haluamaansa jatkosopimusta.
26. syyskuuta 2010 hänen ilmoitettiin siirtyvän Sevillan uudeksi päävalmentajaksi. Hän korvaa tehtävässä Antonio Álvarezin. Manzanon johdolla Sevilla sijoittui liigassa lopulta viidenneksi jääden neljän pisteen päähän Mestarien liigan karsintoihin oikeuttaneesta nelossijasta. Kauden jälkeen seura ilmoitti ettei se jatka Manzanon sopimusta.
Kesäkuussa 2011 Manzano palasi Atléticoon ja solmi seuran kanssa yhden kauden mittaisen sopimuksen. Kausi 2011/12 lähti käyntiin alle odotusten ja Atlético vajosi syyskaudella La Ligan keskikastiin. Putoaminen Copa del Reystä Segunda B:ssä pelannutta Albacete Balompiétä vastaan ja jumittuminen liigan sijalle 10 johtivat lopulta Manzanon potkuihin joulun alla 2011.
Helmikuussa 2014 Manzanosta tuli Kiinan Superliigassa pelaavan Beijing Guoanin päävalmentaja. Manzanon johdolla Guoan taisteli liigamestaruudesta kaudella 2014, mutta joutui lopulta taipumaan hopealle kolmen pisteen erolla Guangzhou Evergrandeen. Menestyksen myötä Manzano valittiin Kiinan Superligian vuoden parhaaksi jalkapallovalmentajaksi. Manzano jätti Guoanin kaksivuotisen sopimuksen umpeuduttua kauden 2014 jälkeen. Joulukuussa 2015 uutisoitiin, että hän aloittaa vuoden 2016 alussa Shanghai Greenlandin päävalmentajana.
Manzanon johdolla Shanghai Greenland pelasi hyvän kauden Kiinan Superliigassa sijoittuen lopulta neljänneksi. Sijoitus oli seuran paras saavutus kuuteen vuoteen. Kiinan cupissa joukkueen tie katkesi välieriin. Kokonaisuutena hyvästä ja menestyksekkäästä kaudesta huolimatta seura ilmoitti marraskuun alussa 2016, ettei se jatka Manzanon sopimusta kauden jälkeen.
Toukokuussa 2017 Manzano jatkoi valmennusuraansa Kiinassa Superliigaan nousseen Guizhoun päävalmentajana. Manzano luotsasi sarjanousijan kaudella 2017 liigassa sijalle 7 ja joukkue uusi sarjapaikkansa. Kaudella 2018 menestys oli heikompaa ja Guizhoun majaillessa kesäkuun alussa sijalla 16, seurajohto erotti Manzanon.
Ramón Tapia
Ramón Tapia Zapata (17. maaliskuuta 1932 Antofagasta – 11. huhtikuuta 1984) oli chileläinen nyrkkeilijä ja olympiamitalisti. Hän voitti hopeaa vuoden 1956 Melbournen olympialaisissa 75 kilon sarjassa.
Brent Sancho
thumb|right|Brent Sancho Brent Sancho (s. 13. maaliskuuta 1977 Port of Spain, Trinidad ja Tobago) on trinidadtobagolainen jalkapalloilija, pelipaikaltaan keskuspuolustaja.
Sancho kuului Trinidad ja Tobagon maajoukkueeseen vuoden 2006 MM-kilpailuissa ja pelasi joukkueen kaikki kolme ottelua alusta loppuun. Sanchon 60. maaottelussa Trinidad ja Tobago venyi tasapeliin Ruotsia vastaan. Toisen MM-ottelun Englanti voitti 2–0. Samoihin lukemiin päättyi kolmas ottelu Paraguayta vastaan ja siinä Sancho teki oman maalin.
Helmikuussa 2015 Sancho nimettiin Trinidad ja Tobagon urheiluministeriksi.
Vincent (Tanskan prinssi)
Tanskan prinssi Vincent, Monpezatin kreivi (Vincent Frederik Minik Alexander; s. 8. tammikuuta 2011), on kruununprinssi Frederikin ja kruununprinsessa Maryn kolmas lapsi ja nuorempi poika ja kuningatar Margareeta II:n ja edesmenneen prinssi Henrikin kuudes lapsenlapsi ja nuorin miespuolinen lapsenlapsi ja prinsessa Josephinen kaksoisveli. Hän on kruununperimysjärjestyksessä neljäs isänsä ja vanhempien sisarustensa prinssi Christianin ja prinsessa Isabellan jälkeen.
Kultatöyhtökakadu
Kultatöyhtökakadu (Cacatua galerita) on papukaijalintu, jota pidetään yleisesti myös lemmikkinä.